Њене родитеље Марка Антонија и Клеопатру VII поразио је римски цар Октавијан Август у бици код Акцијума 31. п. н. е. Клеопатра и Антоније извршили су самоубиство 30. п. н. е. када је Октавијанова војска ушла у Египат. Октавијан је погубио њену полу-браћу, Цезариона и Марка Антонија Антила, а Селену, Хелија и Филаделфа повео са собом у Рим. Заједно са браћом, изложена је као ратни трофеј у Риму, где су их за време тријумфа оковане вукли улицама. Ланци су били толико тешки да су једва ходали. Људи су их гађали камењем, пљували и псовали. Након тријумфа, Октавијан их је поверио својој старијој сестри и бившој супрузи њиховог оца, Октавији Млађој, која их је одгајила као своју децу.